COLOR จัดกิจกรรมร่วมบริจาคโลหิต
COLOR จัดกิจกรรมร่วมกับสำนักงานเหล่ากาชาดจังหวัดสมุทรปราการ และรพ.สมุทรปราการ บริจาคโลหิต เพื่อช่วยเหลือผู้ป่วย
15 ธ.ค. 2564

บริษัท สาลี่ คัลเล่อร์ จำกัด (มหาชน) หรือ COLOR พร้อมด้วย คณะผู้บริหารและพนักงาน จัดกิจกรรมร่วมกับสำนักงานเหล่ากาชาดจังหวัดสมุทรปราการ และโรงพยาบาลสมุทรปราการ โดยการร่วมกันบริจาคโลหิตจำนวนกว่า 100 คนให้กับโรงพยาบาล และสถานพยาบาล เพื่อนำไปสำรองไว้ใช้ช่วยเหลือผู้ป่วย หลังจากประสบปัญหาขาดแคลนโลหิตจากสถานการณ์การแพร่ระบาดของไวรัสโคโรนา 2019 หรือโควิด-19 รวมทั้งการนำไปสำรองเก็บไว้สำหรับช่วยเหลือผู้ป่วยที่ต้องการโลหิตในการรักษาพยาบาลด้วยโรคต่างๆ หรือจากอุบัติเหตุ ซึ่งปัจจุบันมีความต้องการใช้โลหิตจำนวนมากในการรักษาต่อไป โดยกิจกรรมดังกล่าวเป็นกิจกรรมต่อเนื่องของบริษัท จัดขึ้น ณ อาคารสำนักงานของบริษัทฯ จังหวัดสมุทรปราการ